《七言和吴冲卿省舍观苏才翁题壁》
宋代·沈遘

空堂老壁隃尘昏，苏子之迹世所珍。龙虎变化生风云，拿石攫木力万钧。

斯人豪奇迈伦群，平生慷慨半道沦。高辞壮论胡不存，惜哉独以技艺闻。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。